GiliGold/VAD_KnessetCorpus huggingface dataset:
אורנה הירשפלד: זה כולם ילדים שעברו טראומה וזה כולם ילדים שנדרשת מצד אחד הורות ברמה מאוד גבוהה ומצד שני התייחסות לכל מיני היבטים של טיפול לאורך שנים.
אורנה הירשפלד: האלטרנטיבה של האימוץ פחות פוגעת בילדים.
אורנה הירשפלד: תמיד צריך לבדוק מה האפשרויות האחרות לגבי אותו ילד מסוים שהגדילה אצל אבא ואימא כבר לא קיימת לגביו.
אורנה הירשפלד: יש את כל השאלה של פיתוח שירותים למשפחות מאמצות, נושא שעלה על ידי חברת הכנסת אורלי לוי.
אורנה הירשפלד: שירותי האימוץ בישראל, אנחנו פועלים הרבה כדי לפתח את כל הנושא פוסט אימוץ אם זה על ידי מתן שירות ישיר על ידי שירות האימוץ של המדינה, אם זה על ידי פיתוח מכונים של עמותות של אמצעי סיוע אחרים למשפחות מאמצות ובכלל זה מי שמאמץ ילד מהאיטי יקבל שירות באמצעות כל אותם שירותים.
דני דנון: את יכולה לפרט למה מיועדים 22 אלף יורו?
אורנה הירשפלד: 22 אלף יורו עניינם שאלת אבחון הכשרות לאמץ ותשלומים במדינת החוץ שכוללים תיק בבית משפט, עניין הבאת הילד וכדומה.
דני דנון: יש פה נציגי עמותות שרוצים להתייחס לנקודה?
יצחק קדמן: לא שמענו על עניין הגיור.
אורנה הירשפלד: באימוץ הבין ארצי אין חובת זהות דת.
אורנה הירשפלד: שלא כמו באימוץ בארץ.
דני דנון: היום כשמתבצע אימוץ מגווטאמלה לדוגמה.
דני דנון: או רומניה.
אורנה הירשפלד: אוקראינה, ביילרוס, גוואטמלה היה עד לאחרונה.
אורנה הירשפלד: כרגע יש קשיים בגוואמטמלה.
אורנה הירשפלד: הילדים שנמסרים לאימוץ באים בעיקר מרוסיה ואוקראינה.
דני דנון: בתעודה הזהות של הילד המאומץ מה נרשם?
אורנה הירשפלד: פרטיו החדשים.
אורנה הירשפלד: פרטיו כילדם של ההורים המאמצים.
ליאורה אברמוביץ: אני יכולה להוסיף בנושא הגיור, בנושא הדת החוק אינו מחייב זהות דת בין המאמצים לבין המאומץ.
ליאורה אברמוביץ: יש אבל כן בהחלט מי שעושה אימוץ חו"ל, זה תלוי ברצון של המשפחה המיועדת אבל זה לא חובה.
יצחק קדמן: אתם לא עונים אם חובה או לא.
יצחק קדמן: הכוונה שלכם להעביר גיור או לא להעביר גיור?
יצחק קדמן: יש לעניין הזה השלכות מרחיקות לכת.
ליאורה אברמוביץ: זה לפי המקרה.
ליאורה אברמוביץ: אין פה התייחסות רחבה לעניין הזה.
דני דנון: ד"ר קדמן אתה אומר השלכות מרחיקות לכת, אם היה מדובר פה באלפים או במאות הייתי מסכים איתך.
דני דנון: הכוונה פה היא להביא עשרות.
דני דנון: יש פה צעד שהוא יותר סמלי.
דני דנון: לכן אני חושב שהעניין הוא פחות עקרוני.
דני דנון: מר רפי ברק משנה למנכ"ל.
רפי ברק: תודה.
רפי ברק: גם משרד החוץ רואה בסוגיה הזאת סוגיה הומניטארית.
רפי ברק: אנחנו רואים את משרד הרווחה כמשרד האחראי.
רפי ברק: השר פנה אלינו, פנה לשגריר שלנו, ביקש שנפעל על פי האמנות והחוקים.
רפי ברק: השגריר שלנו קיבל הנחיות להתחיל לברר וכפי שגם נאמר יש מצב של אי יציבות בהאיטי ואין לנו עדיין הערכת זמן מתי אפשר יהיה להתחיל בתהליך כזה.
רפי ברק: השגריר הוא שגריר תושב בסנטו דומינגו.
רפי ברק: הוא נמצא רוב הזמן בהאיטי עכשיו ובין המשימות שלו עתה זו המשימה שלו.
רפי ברק: בינתיים משרד החוץ מארגן שלב ב' של הסיוע להאיטי.
רפי ברק: אנחנו איתרנו מתחם בבירה.
רפי ברק: במתחם הזה בכוונתנו בתיאום עם השלטונות להקים בית ספר, טיפת חלב, ומתנ"ס.
רפי ברק: אנחנו עדיין בשלבי גיבוש.
רפי ברק: רק איתרנו את המתחם בסיוע השלטונות.
רפי ברק: יש לנו קצת מהציוד שצה"ל השאיר לנו.
רפי ברק: בנוסף לזה יש אינטרס של ארגונים יהודיים הג'וינט, ו- American Jewish Committee.
רפי ברק: יש אינטרס של יהודים פרטניים לסייע בנוסף לכוחות המקצועיים שנותן האגף לשיתוף בינלאומי אצלנו שכפי שגם נאמר פעל במקומות שונים בעולם.
רפי ברק: אז אנחנו מכינים את הפרויקט הזה ובכוונתנו לשלוח מספר מומחים וגם להיעזר בעוד אנשים שיש להם רצון טוב.
רפי ברק: גם לב חם וחיבוק הוא חשוב.
דני דנון: מי בעל הבית של המתחם הזה?
רפי ברק: בעל הבית של המתחם זה פורט או פרנס שזו עיר הבירה והיא מחולקת לשכונות.
רפי ברק: כל שכונה יש לה ראש עיר כזה.
רפי ברק: הוא אחראי על המתחם הזה.
רפי ברק: השגריר שלנו בשטח.
רפי ברק: יש גם מתנדבים.
רפי ברק: יש גם כוחות אחרים בתחומים שונים ומה שאנחנו מנסים שיהיה איזה מרכז מיקוד כגון מתנ"ס.
רפי ברק: גם לאור המצב הפוליטי וגם לאור הצורך בהתארגנות זה ייקח לנו עוד מספר ימים.
רפי ברק: קיימנו מספר פגישות ואנחנו מתכוונים לצאת בקרוב קרוב להאיטי.
אבי דיכטר: הנציג של משרד החוץ בשטח האם הוא מעורב בנושא של מסירת ילדים לאימוץ והאם יש בצד השני מצד האיטי גוף שמרכז את הנושא, יודע לומר שייפתחו בתי משפט אז אפשר יהיה לעבור לשלב הבא?
רפי ברק: אתה צריך לראות את התמונות משם.
רפי ברק: כל מוסדות הממשל קרסו.
רפי ברק: אם אתה הולך לבית משפט אין בית משפט.
רפי ברק: אם אתה הולך לבית הנשיא אין בית נשיא.
רפי ברק: כך שהכול מאוד קשה.
רפי ברק: יש תחילה של התארגנות.
רפי ברק: היתה איזו קבוצה כנסייתית אמריקאית שניסתה להבריח כמאה ילדים מהאיטי לסנטו דומינגו.
רפי ברק: הם נעצרו על ידי שלטונות האיטי.
רפי ברק: הסוגיה קיימת.
רפי ברק: אבל עדיין לא איתרנו את המוקד.
רפי ברק: יש להם ועדה שכנראה דנה בנושא.
רפי ברק: אנחנו מנסים לברר את כל הפרטים.
רפי ברק: מהדיווחים שאני מקבל מהשגריר זה פשוט ייקח זמן.
אבי דיכטר: האם האיטי יודעת שיש פניה רשמית של מדינת ישראל באמצעות השר לאמץ ילדים יתומים בעקבות האסון?
רפי ברק: השגריר העביר את המסר הזה למספר אנשים אבל אין היום ממשלת האיטי.
רפי ברק: המצב הוא כזה קטסטרופאלי שכל קשר רסמי הוא בלתי אפשרי.
רפי ברק: צריך קצת להמתין.
רפי ברק: הנושא הזה ייקח זמן.
רפי ברק: יש הרבה דברים שנעשים בשטח.
דני דנון: תודה רפי ברק משנה למנכ"ל.
דני דנון: לארגונים, לעמותות יש עוד הערות?
דני דנון: אם לא, אני רוצה לסכם.
דני דנון: אבי בבקשה.
אבי גור: הרעיון שאנחנו נקים שמה כפר או בית לילדים הרעיון של המועצה לשלום הילד הוא בהחלט רעיון שיציב את ישראל במפה של מי שעושה.
אבי גור: במידה וממשלת האיטי תפנה ותעלה את האפשרות לאימוץ אז אסור לדחות את זה, לאור צרכים של הורים בישראל.
אבי גור: אבל אסור לנו להתנפל על אנשים שנמצאים במצב קשה ולקחת ילדים.
אבי גור: זה לא פשוט.
פטריסיה קורקין: ביחס לגיור.
פטריסיה קורקין: כאחת שעובדת שנים רבות עם עמותות של אימוץ ילדים מחוץ לארץ אני רואה כ-40 משפחות לשנה ואין לי על זה מספרים ואין לי כמובן מעקב אבל אני יכולה להגיד לא נתקלתי במשפחה שאחת מהשאלות הראשונות היא ביחס לגיור.
פטריסיה קורקין: זאת אומרת המשפחות מתכוונות לגייר ודווקא בודקים איך התהליך.
פטריסיה קורקין: בשבילם זה אחד מהתנאים לגייר את הילדים כהצהרה של המשפחה.
פטריסיה קורקין: זה לא משהו שאנחנו מחייבים ובודקים אבל אני כן שואלת כדי לראות לאיזה בית הילד ייכנס.
פטריסיה קורקין: העניין של הגיור אכן עולה.
פטריסיה קורקין: ילד כמו כל הילדים של המשפחה בכל המובנים.
דני דנון: אני מקריא את הצעת הסיכום.
דני דנון: הוועדה לזכויות הילד רואה חשיבות בהתגייסות של מדינת ישראל לנושא הסיוע ההומניטארי לנפגעי האסון בהאיטי.
דני דנון: הוועדה רואה חשיבות רבה בקליטת ילדים מהאיטי כחלק מההתגייסות והרצון הסמלי להביע הזדהות.
דני דנון: בהתחשב בכל ההערות שהועלו במהלך הדיון הוועדה ממליצה שלאחר בחינת המוכנות המערכתית לקליטת ילדים, המשרד לשירותים חברתיים יאמץ עד כ-50 ילדים מהאיטי כחלק ממדיניות מדינת ישראל.
דני דנון: אנחנו פה נתנו קריאת כיוון שיש לנו רצון.
דני דנון: אני התרשמתי שאתם עושים זאת בעבודת המטה שלכם.
דני דנון: אבל מצד שני אנחנו לא רוצים לראות פה גל של ילדים שמגיע.
דני דנון: מבחינה סמלית להעביר מסר לעולם.
דני דנון: אני רוצה להודות לכל הנוכחים ולהזכיר שאנחנו כוועדה עוסקים קודם כל בעניי עירנו, אבל כשיש אסון בינלאומי אנחנו גם מסתכלים איך אנחנו עוזרים לילדים באשר הם.
דני דנון: אנו דנים היום בנושא החלת דין רציפות של הצעת חוק הפיקוח על מסגרות לפעוטות, של חה"כ הכנסת מיכאל מלכיאור, חבר הכנסת זבולון אורלב וחבר הכנסת רן כהן.
דני דנון: חבר הכנסת משה גפני, הדיון היום הוא דיון טכני ואנחנו בעצם מחילים את הרציפות, קיימנו דיונים קודמים ובטוח נקיים עוד הרבה דיונים, יש הסכמה של הממשלה בעבר וזאת אומרת שכל מי שרצה למחות, לדבר או לשנות היה צריך לעשות את זה לא בפורום הזה.
דני דנון: יש התניה של זמן ולכן נקצר ואל המהות נחזור בהמשך.
דני דנון: חבר הכנסת זבולון אורלב בבקשה.
זבולון אורלב: הצעת החוק הנידונה נידונה באריכות רבה בוועדה לזכויות הילד בקדנציה הקודמת, כאמור שני שותפיי חבר הכנסת מיכאל מליכאור ורן כהן לצערנו לא נמצאים בכנסת, ואני נשארתי השורד האחרון להעביר את החוק הזה.
זבולון אורלב: בחוק הזה היו הרבה התנגדויות והרבה אי הסכמות ולא הגענו לקריאה שנייה ושלישית בגלל חילוקי הדעות.
זבולון אורלב: בקדנציה הנוכחית פניתי לשר התעשייה, מסחר ותעסוקה וביקשתי להחיל רציפות והוא אמר לי להמתין.
זבולון אורלב: אכן המתנתי קרוב לשנה מאז הבחירות הקודמות.
זבולון אורלב: השר אמר לי שבכוונתו להגיש הצעת חוק ממשלתית ואם אני אחתום, חתימה פיזית ולא בעל פה, שאני מתחייב הוא יסכים להחלת הרציפות ובלבד שהצעת החוק הפרטית תתמזג בהצעת החוק הממשלתית, אז הוא יזום החלטה בוועדת השרים לחקיקה שלא רק החוק הממשלתי יעבור אלא גם הצעת החוק הפרטית שלי תעבור.
זבולון אורלב: אכן בישיבת השרים האחרונה שהתקיימה ביום ראשון החליטה וועדת השרים כדלהלן: "להתייחס להצעתו של שר התעשייה, מסחר ותעסוקה לקיים דיון חוזר על החלטות הממשלה מיום..." כך וכך, "להודיע לוועדת זכויות הילד של הכנסת כי הממשלה מוכנה להחיל דין רציפות על הצעת חוק פיקוח על המסגרות לפעוטות.
זבולון אורלב: .." וכולי וכולי.
זבולון אורלב: הכוונה להצעת החוק שלי "בתנאי שהיא תשולב בהצעת החוק הממשלתית בנושא".
זבולון אורלב: כאמור אני מודיע גם פה לוועדה מעבר לכך שחתמתי על כך לשר התעשייה, מסחר ותעסוקה, אני חוזר, אני גם מודיע כאן בוועדה שהצעת החוק הפרטית שלי תשולב בהצעת החוק הממשלתית.
זבולון אורלב: את הדיונים המהותיים נקיים אחרי שהצעת החוק הממשלתית תידון.
זבולון אורלב: הצעת החוק הפרטית שלי לא תידון עד אשר תגיע לשולחן הוועדה הצעת החוק הממשלתית, ורק אז היא תידון.
זבולון אורלב: אז נדון לגופם של דברים ונראה איך ניתן להשפיע.
דני דנון: חבר הכנסת משה גפני בבקשה.
משה גפני: אדוני היושב ראש, אני מבקש להעיר הערה טכנית.
משה גפני: החלטה על החלת דין רציפות אינה החלטה טכנית.
משה גפני: זו החלטה שכאשר היא מאושרת על ידי הועדה ועולה למליאת הכנסת להצבעה זה כמו הכנת החוק לקריאה ראשונה.
משה גפני: הדיון שמתקיים במליאת הכנסת מתקיים כמו בדיון על קריאה ראשונה.
משה גפני: גברתי היועצת המשפטית אני צודק?
נירה לאמעי רכלבסקי: הניסיון מוכיח שזה לא מדויק.
משה גפני: באופן תקנוני דנים על מה שהוועדה תחליט כאן היום.
משה גפני: אם היא תחליט לאשר את החלת הרציפות, וככל הנראה היא תאשר את החלת הרציפות וכך זה עושה עלי רושם, יתקיים דיון במליאה כמו דיון לקריאה ראשונה.
משה גפני: אני מבקש לומר לך אדוני יושב הוועדה.
משה גפני: אני חבר טוב של חבר הכנסת זבולון אורלב, אני מעריך את עבודתו במגוון של נושאים.
משה גפני: על כל פנים הייתה פה מחלוקת קשה מאוד בקדנציה הקודמת, גם של חברת הכנסת שלי יחימוביץ שניסיתי להשיג אותה בטלפון כדי שתוכל לאזן אבל לא הצלחתי, גם שלי וגם מאחרים, הייתה פה מחלוקת מאוד קשה.
משה גפני: לא בכדי זה לא הגיע לקריאה שנייה ושלישית.
משה גפני: הסיבה מורכבת בעצם מכמה סיבות, ראשית המסגרות החלשות תפגענה, הנטל יהיה נטל חמור וזאת אומרת שמשרד התעשייה, מסחר ותעסוקה יכול להגיד דברים אבל הוא לא משפה את הדברים שהוא אומר.
משה גפני: משרד הבריאות אמר שהוא לא ערוך לעניין, הנושא של המבדקות וכל מה שנלווה לזה וכל הדברים שהיו כאן ואני לא רוצה לחזור.
משה גפני: תאמין לי אדוני היושב ראש יש כאן בעיה חמורה.
משה גפני: האמת שאני סמכתי על אנשי ש"ס שבחוק הממשלתי לפחות הם יהיו קופראטיבים וישמרו על האינטרסים של החלשים, אז אני שומע עכשיו שלא שמרו, אלא אם אני טועה.
משה גפני: גם החוק הממשלתי הופך להיות נושא.
משה גפני: אם החוק הממשלתי הופך להיות נושא, אני המציג את החלשים ולא אף אחד אחר.
משה גפני: אני הוא המיצג את החלשים אם החוק החדש, כמו שהוא לחש לי באוזן, אני אומר לך שאני אהפוך את החוק הממשלתי.
משה גפני: עם כל הכבוד, אני בעד שהמסגרות תהיינה תקינות, אני בעד שהבטיחות תהייה בטיחות, אני בעד כל הדברים האלה שיהיו אכן כמו שצריך, אבל לבוא ולהגיד שאנחנו נעשה חוק ושהם האנשים החלשים ישברו את הראש, שהם ישלמו את המחיר.
משה גפני: אני לא חושב שזה חוק ראוי.
משה גפני: אלא אם כן אני טועה ואם המצב יהיה אחרת זה אחרת.
משה גפני: אבל אני אדוני היושב ראש במתכונת הנוכחית אני לא יכול להצביע כאן.
משה גפני: אני מתנגד, אני בעד זבולון אורלב ושוב לפרוטוקול אני בעד זבולון אורלב, אני מתנגד לחוק הזה גם אם אני הייתי מציע אותו.
משה גפני: אני חושב שהוא חוק לא נכון, הוא חוק שלא נותן פתרון מלבד הכותרת שהיא חשובה וצריך לטפל בה, אבל הממשלה לא יכולה לעמוד מנגד ולהגיד בסדר.
משה גפני: יושבים פה נציגי המשרדים ואומרים שהם לא יכולים לטפל בזה או בגלל שאין תקציב, או בגלל שאין כוח אדם, או שאין יכולות.
משה גפני: תודה רבה, להיות גיבור על חלשים, שהם יתמודדו עם הטייקונים ולא עם מנהלת פעוטון.
דני דנון: תודה לחבר הכנסת משה גפני.
דני דנון: אין פה דיון אבל שאלה לעורך הדין יובל אביעד נציג משרד התעשייה, מסחר ותעסוקה, מהם הלוחות הזמנים של ההחלטה הממשלתית?
נירה לאמעי רכלבסקי: אני רק אעדכן את הוועדה, שוועדת השרים לענייני חקיקה אישרה את טיוטת החוק ב- 1 לפברואר.
דני דנון: את הצעת החוק הממשלתית.
דני דנון: היא הונחה לפנינו?
דני דנון: אני מבקש לראות אותה וגם להעביר אותה לחבר הכנסת משה גפני.
נירה לאמעי רכלבסקי: עדיין אין האחדה, לי יש את הטיוטה.
יובל אביעד: כדי שנדע איפה אנחנו עומדים.
יובל אביעד: בשבועיים הקרובים אנחנו אמורים להיפגש עם מחלקת נוסח החקיקה על הנוסח הסופי של הצעת החוק.
יובל אביעד: ברגע שנסיים במהלך השבועיים הקרובים הוא יובא לפרסום ברשומות להמשך הליך החקיקה הצפוי.
יובל אביעד: אני לא רוצה להתייחס כרגע לגופם של דברים.
יובל אביעד: יהיה לנו מספיק זמן לכך.
משה גפני: האם אתה רק יוכל לומר לי האם מדובר על שבעה ילדים או חמישה ילדים?
יובל אביעד: שבעה ילדים.
משה גפני: אז ש"ס בסדר.
דני דנון: חבר הכנסת משה גפני אני מבטיח לך שאנחנו נקיים כאן דיונים על ההצעה ונמזג אותה עם ההצעה של זבולון אורלב וניגע בכל הסוגיות.
דני דנון: דיברתי עם נציגי המשפחתונים ולא נטיל עליהם את כל הנטל.
דני דנון: אני מביא להצבעה את ההחלטה להחלת רציפות הצעת החוק.
דני דנון: חבר הכנסת זובולן אורלב מחליף את אורי אורבך.
דני דנון: מי בעד, מי נגד, מי נמנע?
דני דנון: הצבעה בעד 3 - רוב נגד אין נמנע אין ההחלטה התקבלה תודה רבה, הישיבה נעולה.
דני דנון: יושבים פה הנציגים הקבועים, וכן אנשים שעוסקים יום יום בשטח בנושא זכויות הילד וכן נציגי הרשויות המקומיות.
דני דנון: על סדר היום שני נושאים, כאשר הנושא הראשון יהיה קצר וייגע בנושא של סביבה בטוחה לילדים במסיבות הפורים.
דני דנון: בעקבות מספר פניות שהגיעו לוועדה, מספר אירועים שקרו לפני חג הפורים, לצערי קרה אסון כבד ביישוב מגשימים.
דני דנון: משחקי פורים גרמו לשריפה וגרמו לילדים להיפגע, ומאז קרו עוד מספר מקרים.
דני דנון: מטרת הדיון הזה, לרענן יחד עם ארגון "בטרם" העוסקים בדבר ועם נציגי מד"א (מגן דוד אדום), לצאת מפה עם קריאה והנחיות גם לרשויות וגם למוסדות חינוך מה מותר ומה אסור, וגם לנו כחברי כנסת לראות מה עושים כדי שהמקרים הללו לא יישנו.
דני דנון: הדיון יארך כעשרים דקות עד חצי שעה.
דני דנון: ואז נעבור לחלק העיקרי של היום, שזה עיר ידידותית לילדים.
דני דנון: זה נושא חשוב מאוד ובוודאי שמעתם עליו.
דני דנון: נדבר ונדון על קריטריונים לנושא ונצא מפה עם אמירה, שבמדינת ישראל כמו במדינות מתקדמות בעולם יש קריטריונים לערים לזכויות לילדים.
דני דנון: אני רוצה לפתוח את החלק הראשון בנושא של פורים.
דני דנון: נפתח עם הנציגים של משטרת ישראל.
דני דנון: נא קודם הציגו את עצמכם.
אייל זילברמן: קצין מיון ארצי במשטרת ישראל.
אייל זילברמן: קצת רקע למה שמשטרת ישראל עושה בתחום.
אייל זילברמן: קודם כל צריך לציין ולומר, כפי שידוע לכולם, קיים חוק פיקוח על מצרכים.
אייל זילברמן: משטרת ישראל נערכת לאכיפת החוק בנושא של צעצועים מסוכנים ביחד עם פקחי משרד התמ"ת (משרד התעשייה, המסחר והתעסוקה).
אייל זילברמן: במהלך החודשים הקודמים לחג, מופצות הפקודות וההנחיות לכל מחוזות המשטרה.
אייל זילברמן: כל מחוז נערך ביחד עם פקחי משרד התמ"ת למבצעים משותפים.
אייל זילברמן: הסמכות להחרמת מוצרים מסוכנים נתונה בידי פקחי משרד התמ"ת ולא בידי משטרת ישראל.
אייל זילברמן: היציאה למבצעים ברובה היא בשיתוף פעולה מלא עם פקחי משרד התמ"ת, והכניסה לחנויות או למי שמוכר במקומות מסוימים היא בשיתוף הפקחים.
אייל זילברמן: אני אתן לכם מעט נתונים ולאחר מכן, שי גריזים, עוזרו של יו"ר הוועדה, יציג כמה דברים, ואז נוכל להראות מה נתפס.
אייל זילברמן: הנתונים הם עדכניים מהשנה.
אייל זילברמן: נתונים סופיים יהיו תמיד אחרי החג.
אייל זילברמן: הנתונים מהימים האחרונים: רק באזור הדרום נתפסו אלפי כדורי עשן ב 80-70 אתרים שנבדקו, נתפסו אלפי נפצים.
אייל זילברמן: לדוגמה: באשדוד ברכב שנסע בצורה חשודה נעצר לבדיקה שגרתית על ידי בלשי אשדוד.
אייל זילברמן: בחיפוש קצר ברכב נתפסו אלפי נפצים שהיו אמורים להיות מופצים באשדוד.
אייל זילברמן: באזור בנימין בשיתוף פעולה עם צה"ל לפי מידע נכנסו לאחד הכפרים והוציאו משם עשרות אלפי נפצים וכדורי עשן ודברים אחרים שהיו אמורים להיות מופצים.
אייל זילברמן: באזור ירושלים בשבוע שעבר נתפסו במרכז ירושלים נפצים וכדורי עשן.
אייל זילברמן: זוהי רוטינה שחוזרת מדי שנה כל התפיסה של הדברים האלה יחד עם משרד התמ"ת.
אייל זילברמן: זה בגדול מה שהמשטרה עושה ביחד עם משרד התמ"ת לפני פורים, ולאו דווקא רק לפני פורים, גם לפני חגים אחרים שבהם יש שימוש נרחב באמצעים האלה.
אייל זילברמן: היו"ר דני דנון: יש לך דוגמאות לגבי המגזר הערבי?
אייל זילברמן: כן.
אייל זילברמן: כשאני אמרתי שזה נעשה גם בחגים אחרים, אז גם לפני תקופת הרמדאן יש את המבצעים האלה יחד עם משרד התמ"ת במגזר הערבי על מנת למגר את התופעה של כל הנושא של נפצים ורימוני עשן.
אייל זילברמן: שי יוציא שני דברים.
אייל זילברמן: האחד שהוא יראה ברשותכם, ולאו דווקא נפצים.
אייל זילברמן: אני מראה לכם אקדח.
אייל זילברמן: האקדח הזה נראה מאוד תמים.
אייל זילברמן: הוא נראה למעשה אמיתי לגמרי.
אייל זילברמן: הוא העתק של "ברטה" 9 מ"מ.
אייל זילברמן: הכדורים הצהובים ממלאים את המחסנית בתחתית האקדח.
אייל זילברמן: כדור כזה שיורים מטווח של עד חמישה עד עשרה מטרים מוציא לך עין.
אייל זילברמן: לא לנסות ולא ללחוץ על ההדק.
אייל זילברמן: אקדח כזה עולה כמה עשרות שקלים.
אורי אורבך: אפשר לשדוד איתו בנק, אם אתה עומד עם האקדח הזה מול פקיד בבנק.
אייל זילברמן: נכון.
אייל זילברמן: אם אני מציג את אקדח הזה בפניך ואוחז אותו ביד, אתה לא תבדיל בינו ובין אקדח אמיתי, אם אין לך רקע בטחוני.
אייל זילברמן: הכדורים נכנסים למחסנית.
אייל זילברמן: דורכים אותו.
אייל זילברמן: הדריכה שלו נעשית כמו באקדח אמיתי.
אייל זילברמן: יורים בו והכדורים הצהובים נפלטים.
אייל זילברמן: כדור כזה יכול להוציא עין בקלות.
אייל זילברמן: שום דבר אינו מיוצר בארץ, הכול מיובא.
אייל זילברמן: הדבר השני שתוציא, זה זיקוק שצריך להתרחק ממנו למרחק של עשרים מטר אחרי שמקבעים אותו שלושת רבעי מגודלו באדמה, וזה עף בשמיים.
אייל זילברמן: הוא עולה 20-15 ש"ח.
אייל זילברמן: החרמנו עשרות אלפים זיקוקים כאלה.
אייל זילברמן: אם ילד מפעיל אותו בצורה לא נכונה הוא בסכנה.
אייל זילברמן: הדברים האלה לא עוברים הכנה בטיחותית ושום ביקורת איכות.
אייל זילברמן: פתיל ההשהיה שלו לא מספיק ארוך.
אייל זילברמן: פתיל שנשרף מהר מדי ומתפוצץ לילד ביד או קריאה לא נכונה של ההוראות, במקרה הטוב זה קוטע כף יד.
דני דנון: אם ילד כבר קנה והולך למרכז השכונתי ומדליק זיקוק זה אבוד כבר?
אייל זילברמן: לא.
אייל זילברמן: אני מחרים לו את זה.
אייל זילברמן: ההחרמה תבוצע.
אייל זילברמן: אני אתן את ההבדלים הקטנים שבחוק.
אייל זילברמן: משטרת ישראל יכולה להיכנס למקומות שהם טעוני אישור משטרה.
אייל זילברמן: על פי חוק רישוי עסקים אני נכנס, בודק את המקום.
אייל זילברמן: בדרך כלל מקומות שהם טעוני אישור משטרה הם לא מקומות שמחזיקים את הדברים האלה.
אייל זילברמן: הדברים האלה מוחזקים בחנויות קטנות, בקיוסקים קטנים, לפעמים בבתים פרטים.
אייל זילברמן: חלק מהמקומות שהגענו אליהם המוצרים הוחזקו בבתים פרטיים, ואז החקירה נעשתה אצלנו.
אייל זילברמן: ברוב המקרים החקירה מועברת למשרד התמ"ת על פי חוק והם ממשיכים עם התיק.
אייל זילברמן: ברגע שמדובר בקטינים אנחנו מטפלים בזה.
דני דנון: ראיתי פסקי דין שאנשים שנתפסו והורשעו, וזה מצחיק לראות את הקנסות שהם קיבלו, בין 1500 ל- 2000 ש"ח.
דני דנון: אדם מקבל קנס של 2000 ש"ח, אחרי שתפסתם אותו והעמדתם אותו לדין והוא הורשע, הוא מוכר ביום ומכסה את העלות הזו.
דני דנון: אנחנו ניגע בנושא הזה מיד אחרי שנשמע את נציגי התמ"ת.
דני דנון: צביה דורי, מה קורה מבחינת
דני דנון: כם בנושא הזה.
צביה דורי: אני יושבת ראש בוועדהה בין-משרדית שיש בה את אייל מהמשטרה , נציג מכון התקנים, נציג משרד החינוך, נציגה של "בטרם".
צביה דורי: כל מי שנוגע בדבר יושב בוועדה הזו.
צביה דורי: לוועדה שלושה תפקידים עיקריים: לקבוע מה עושה צעצוע למסוכן.
צביה דורי: ברגע שהיא קובעת, היא מפרסמת הודעה בעיתונות ואז זה נכנס לתוקף.
צביה דורי: היא עוסקת גם בהסברה וגם באכיפה.
צביה דורי: האכיפה נעשית בעיקר בפורים, ובכל חג שבו נעשית הפעילות עם הצעצועים מהסוג הזה.
צביה דורי: אנחנו יחד עם המשטרה פועלים החל כחודש לפני פורים ועד חג הפורים.
צביה דורי: כל יום יוצאים לשטח.
דני דנון: כמה פקחים יוצאים לשטח?
צביה דורי: בסביבות עשרים פקחים בכל הארץ, בארבעת המחוזות.
דני דנון: שזה הייעוד שלהם או שהם עושים עוד דברים?
צביה דורי: עיקר העבודה שלהם זה חוק הגנת הצרכן.
צביה דורי: אבל לקראת פורים הם מתרכזים בנושא הזה.
צביה דורי: כי אין לנו צעצועים מסוכנים כל השנה.
צביה דורי: אנחנו עוסקים כאמור באכיפה.
צביה דורי: חלק מאוד חשוב מהפעילות שלנו זוהי פעילות של הסברה.
צביה דורי: אנחנו הוצאנו השנה 25,000 עלונים וזה מופץ לכל בתי הספר, לרשויות המקומיות וזה מופץ למתנ"סים ולכל מי שמתעניין בנושא הזה.
צביה דורי: אנחנו גם עושים פלקטים גדולים גם בעברית וגם בערבית והם מופצים בבתי ספר ובבתי כנסת.
צביה דורי: במגזר החרדי מאוד משתפים אתנו פעולה כדי למנוע פעילות ילדים ונוער בנושא הזה.
צביה דורי: זוהי פעילות שנמשכת כבר הרבה שנים.
צביה דורי: היה פעם דו"ח שעשו בבית חולים בנהרייה על נושא פציעות של ילדים וראו שלאורך השנים יש ירידה בנושא של הפציעות הודות לפעילות שלנו גם בשל ההסברה וגם בשל האכיפה.
דני דנון: אני שואל לגבי הענישה, במקרה שתפסתם מישהו שמוכר.
דני דנון: צביה דורי: פותחים לו תיק פלילי, אולם לצערנו העונשים מגוחכים.
דני דנון: תני לי דוגמאות.
צביה דורי: אין לי כרגע, אבל קנסות של 5000 ש"ח, או של 1500 ש"ח, ממש לא עומדים בפרופורציה לחומרת המעשה.
צביה דורי: רציתי לציין שיש שלושה סוגים של צעצועים מסוכנים: כל מה שמתנפץ, כל הנפצים למיניהם.
צביה דורי: יש נושא של נשק שדומה לנשק אמיתי, יש נושא (יושב פה הממונה על התקינה) שתחפושות של פורים שאינן עומדות בתקן, וגם בזה אנחנו מטפלים.
צביה דורי: אנחנו מתעסקים גם בנושא שנקרא רמוני עשן.
יצחק קדמן: אפשר לשאול לגבי עניין של יבואנים, ששם מתחילה כל הבעיה, "שרשרת המזון".
יצחק קדמן: ראיתי יבואנים שמצאו פטנט.
יצחק קדמן: מדביקים איזה פתק "לא מיועד לילדים מתחת לגיל שלוש", ובזה הם פותרים את העניין, כי אז זה הולך רק למדגמים.
צביה דורי: זו שאלה נהדרת.
צביה דורי: אני רוצה לענות שכל הפעילות שלנו יחד עם המשטרה ואנו תופסים בשוק ואנחנו אף פעם לא הצלחנו להגיע ליבואן.
צביה דורי: הכול מוברח.
צביה דורי: אין לנו מושג מי הם היבואנים.
צביה דורי: להערכתנו הכול מוברח, כך שאין לנו אפשרות לשלוט על היבואנים, לצערנו הרב.
דני דנון: נציגת ארגון "בטרם", אביטל.
אביטל אפל-פנקס: קודם כל תודה על שהזמנתם אותנו לדיון.
אביטל אפל-פנקס: זה מתקשר ישירות לדיון הבא, למסגרת שד"ר קדמן יוזם – על עיר ידידותית לילדים בשעות הפנאי זה בוודאי עיר בטוחה לילדים.
אביטל אפל-פנקס: בפורים נרשמת עלייה של פי שלושה וחצי פניות לחדרי מיון מאשר בשאר ימות השנה כתוצאה מצעצועים מסוכנים.
אביטל אפל-פנקס: חדרי המיון מוצפים בילדים שנפגעו.
אביטל אפל-פנקס: בעיקר מדובר בכוויות.
אביטל אפל-פנקס: לצערי רק ביום חמישי ושישי האחרונים דווחנו על שלושה מקרים.
אביטל אפל-פנקס: אחד מהם ילדה שעדיין פצועה במצב קשה בבית חולים בעקבות היפגעות מצעצועים מסוכנים.
אביטל אפל-פנקס: אנחנו בעצם קוראים לפעילות משולבת גם ברמה הלאומית וגם ברמה המקומית.
אביטל אפל-פנקס: מאוד חשוב שנציגי הרשויות המקומיות הנמצאים כאן באמת יפעילו את מלוא סמכותם הן בנושא של הסברה.
אביטל אפל-פנקס: הורים רבים אינם מבינים עד כמה מסוכן הנושא של צעצועים מסוכנים.
אביטל אפל-פנקס: להיפך, הם לוקחים את הילדים וקונים איתם במשותף את הצעצועים המסוכנים.
אביטל אפל-פנקס: ברמה הלאומית, הרבנות הראשית נענתה לבקשתנו.
אביטל אפל-פנקס: היא פרסמה בבתי הכנסת הודעה לציבור המתפללים, שמבקשים לא להשתמש בצעצועים מסוכנים.
אביטל אפל-פנקס: ברמה המקומית פעילות מאומצת מביאה להצלחות.
אביטל אפל-פנקס: לדוגמה, בעיר בני ברק, שהיא מאחת מרשויות "בטרם" בעיר, הייתה בשנים האחרונות פעילות מאוד מאומצת ומספר הפציעות ירד שם בצורה ניכרת, כמעט לחלוטין.
אביטל אפל-פנקס: עיר שהיו בה פציעות רבות לפני כן.
אביטל אפל-פנקס: לסיכום אני מבקשת מהרשויות כאן שלקראת אותם חגים יפעלו הן ברמת ההסברה, אם זה בעיתונות המקומית ובכל האמצעים שעומדים לרשותם, וגם ברמה של אכיפה ביחד עם המשטרה והתמ"ת.
דני דנון: נציג מד"א, בבקשה.
אלי יפה: כמה מלים לגבי הפצועים קשה, שאנחנו טפלנו בהם.
אלי יפה: יש הרבה מאוד פצועים שלא מגיעים לאמבולנס, במיוחד כאלה שאפשר לקחת עם האוטו, ולכן הכמויות הן הרבה יותר גדולות.
אלי יפה: הרבה מעבר למה שאנחנו יודעים.
אלי יפה: לגבי המניעה, אנחנו משתמשים במתנדבי הנוער שלנו, כסוכני שינוי.
אלי יפה: אנו מבקשים שבכל מקום או כל מי שמעוניין אנו בשמחה רבה, גם ילדים כאלה שמדברים לפני כיתה, ילדים בני חמש עשרה, שש עשרה, שיודעים את הסכנות של נפצים בעיקר, אני חושב שזה השינוי הכי מהיר והכי יעיל והכי טוב שאפשר לעשות.
אלי יפה: כך להשתמש בנוער מד"א בכל הרשויות.
אלי יפה: יש לנו 110 סניפים בכל מקום.
אלי יפה: אתם יודעים.
אלי יפה: הנוער יודע.
אלי יפה: יש לנו פליירים.
אלי יפה: הם נמצאים בבתי הספר.
אלי יפה: הם מחלקים לחברים שלהם והם תולים, כך שאלה סוכני השינוי הטובים ביותר והיעילים ביותר.
צביה דורי: רציתי להוסיף לגבי הסברה.
צביה דורי: באתר שלנו יש את כל המידע לגבי מה מותר ומה אסור בנושא צעצועים מסוכנים.
צביה דורי: זו פעם ראשונה שלפני יומיים יצאנו בקמפיין באמצעי התקשורת, ברדיו, שקורא לילדים להיזהר.
דני דנון: תודה, נתייחס במהלך הדיון גם לנושא הזה.
דני דנון: אני רוצה לסכם פורמאלית ולעבור לדיון העיקרי היום.
דני דנון: בנושא הזה אני רוצה לסכם שהוועדה רואה בחומרה רבה את התרחבות התופעה של השימוש בצעצועים מסוכנים.
דני דנון: הוועדה תניח עוד השבוע תיקון לחוק.
דני דנון: היום לפי התקנה יש קנס עד 25,000 ש"ח.
דני דנון: בפועל, כפי ששמענו מהנציגים השונים, הקנסות הרבה יותר נמוכים.
דני דנון: הקנס יהפוך להיות למינימום 25,000 ש"ח.
דני דנון: ונוסיף בחקיקה גם נושא של מעצר עד ששה חודשים.
דני דנון: וזה כדי להרתיע את אלה שמייבאים, משווקים ומוכרים.
דני דנון: השוטרים יתפסו כמה שיותר ויהיה לזה יותר שיניים.
דני דנון: אני רוצה לעבור לנושא העיקרי של היום.
דני דנון: קודם כל נציג את כולם, מכיוון שיש פה קהל שהגיע מכל רחבי הארץ, נבקש מהנציגים לומר את שמם ואת תפקידם ברשות שבה הם נמצאים, ואחר כך נפתח באופן רשמי את הדיון בנושא של עיר ידידותית לילדים.
דני דנון: נציג קטע קצר מאוד של תיאטרון "קונכייה" מפסטיבל תיאטרון נוער בבת-ים בנושא עיר ידידותית לילדים.
דני דנון: אז אני מזמין את החבר'ה הצעירים ואת הצוות שמלווה אותם.
אורנה ספיר-קם: נתבקשתי לומר כמה מילים לפני שאנחנו מתחילים, כדי שדברים לא יצאו מהקשרם.
אורנה ספיר-קם: אנו מציגים קטע קצר מאוד מתוך המופע שעשינו בנושא.
אורנה ספיר-קם: ניסינו להביע איזושהי כמיהה של בני נוער בכל העולם להיות מוגנים מאלימות, מדיכוי.